Għada jirritorna The Entertainers fuq NET TV fejn fid:21:00 ta' filgħaxija l-band imexxija minn Mark Spiteri Lucas u bi preżentazzjoni ta' Janvil nagħtu bidu għall-finali ta' The Entertainers Singing Challenge. Il-protagonisti tal-programm huma s-sittax-il kantant/a li qed jikkompetu sabiex ikunu r-rebbieħa ta' dan il-programm prestiġġjuż. L-uniku programm li jagħti ċ-ċans lill-kantanti żagħżagħ ikantaw live ma' band! Il-finalisti ħabbarniehom fuq Gwida.mt ftit tal-jiem ilu, iżda tajjeb infakkrukom ftit min huma. F'kumment li t-tim ta' Gwida.mt ħa mit-tim tal-produzzjoni, dawn spjegawlna li għandhom żewġ kategoriji u f'kull kateġorija ħa jingħata l-ewwel, it-tieni u t-tielet post. Kategorija A: Martina Abela, Rihanna Aquilina, Mychael Bartolo Chircop, Faith Bondin, Leah Cauchi, Shania Cauchi, Martina Cutajar, Kaya Gouder Curmi, Luana Schembri, Krista Sujak u Isaac Tom. Kategorija B: Shawn Ciantar, Bradley Debono, Alexia Micallef, Amy Micallef u Bianca Vella. B'mod esklussiv, it-tim ta' The Entertainers tagħna l-privileġġ li nħabbru t-tliet membri tal-ġurija li ħa jkunu qed jiġġudikaw il-fażi finali ta' The Entertainers Singing Challenge. Dawn huma Ludwig Galea , Karen DeBattista u Kurt Anthony . Ritratt: Facebook / Ludwig Galea Għażla ta' tliet kantanti li żgur li jafu xi tfisser li tkun f'post dawk iż-żagħżagħ li qed jikkompetu sabiex jirbħu din il-kompetizzjoni. Ludwig Galea magħruf l-aktar għall-kanzunetta On Again… Off Again… li biha fl-2004 irrapreżenta lil Malta flimkien ma' Julie Zahra fil-Eurovision Song Contest. Hu kellu diversi suċċessi u rajnieh ukoll lura fil-Malta Eurovision Song COntest permezz tal-grupp Trilogy. Ritratt: Facebook / Karen DeBattista Tingħaqad ma' Ludwig insibu lill-kantanta Karen DeBattista li riċentament nediet l-EP tagħha Meta L-Qalb Tħabbat, sensiela ta' kanzunetti oriġinali li ħarġet tul is-snin. F'dan l-EP wieħed jista' wkoll isib l-ikbar suċċess tal-kantanta, il-kanzunetta Jien Ma Naħdimx li biha rebħet l-edizzjoni tal-Għanja tal-Poplu fl-2014. Lil Karen DeBattista rajnieha wkoll fil-finali tal-Malta Eurovision tal-2015. Ritratt: Facebook / Kurt Anthony L-aħħar u mhux l-inqas, il-kantant Kurt Anthony. Kurt Anthony tfaċċa fix-xena tal-festivals permezz tal-Konkors Indipendenza tal-2014 u dakinhar kien ħareġ rebbieħ fil-kategorija Talent Ġdid bil-kanzunetta Inservi. Minn hemm il-kantant kellu diversi avventuri, inkluż avventura barra minn xtutna. Riċentament rajnieh fil-judges houses flimkien ma' Matthew, dwett bl-isem ta' Horizon. Aħna f'isem it-tim kollu ta' Gwida.mt nawguraw lill-parteċipanti l-aqwa suċċess. Nittamaw li jkollkom wirja mill-aqwa u tgawdi din l-esperjenza. Awguri mill-qalb! Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Ħriġtli Xi Demgħa Jew Tnejn… Issa Taf Li Qalbi Żgħira U Drajtni Ftit Inbexxex" - Chiara Siracusa Francesca Rausi Tiltaqa' Mal-Prim Ministru U Ma Taqtax Xi Staqsietu! Pass 'Il Bogħod Minna Maltempa Kbira Bir-Ragħad It-Tifla Ta' Elvis Presley Qalbha Maqsuma Bil-Mewt Ta' Binha Li Kien Fula Maqsuma Ma' Missierha